Európai Idő kisebbségvédelmi hetilap, melyet az 1989-es romániai forradalom után alapítottak Sepsiszentgyörgyön magánkiadásban, hamarosan országos hírnévre tett szert, 1990. január 27-én indult. A kezdeti harmincezres példányszám után azonban 1991-ben már csak csak ötezer kelt el a lapból. 1991 októberben volt olyan idő, amikor péntekről hétfőre több mint száz százalékkal drágult a papír és drágult a postai díjszabás is. Az "Európai Idő" több változtatást hajtott végre, részben magazinná, majd kétheti lappá alakult. 1992 áprilisra újból sikerült elérniük a tízezres példányszámot. A kiadó elindította Orbán Balázs "A Székelyföld leírása" című munkájának füzetenkénti kiadását: 26 füzetben kiadták a művet, 35 ezer példányban, ez a nagy mennyiség előfizetőkre talált. 1996 júniusában jelentek meg az utolsó füzetek.